jkorsvik/nowiki_second_scrape_merged huggingface dataset:
Audi A6

Audi A6 er en bil i E-segmentet, medium-stor klassen/premiumklassen for personbiler og er produsert av det tyske selskapet Audi, som idag eies av Volkswagen AG. Modellen A6 er tilgjengelig både som sedan og som stasjonsvogn (Avant). Forgjengeren til Audi A6 var Audi 100. Andre generasjons A6 la også grunnlaget for utvikling av en ny standard for biler, nemlig stasjonsvogner med høyere bakkeklaring. Den ble kalt Audi A6 allroad quattro, og det lange navnet blir ofte i dagligtale forkortet til «Audi allroad».
Hovedkonkurrenter i denne klassen er Mercedes-Benz E-klasse, BMW 5-serie, Alfa Romeo 166, Jaguar S Type, Lexus GS og Volvo S80/V70.


== Karosserier ==
C4: 1994-1997
C5: 1997-2005
C6: 2005-2010
C7: 2011-2018
C8: 2018-


== Se også ==
Audi A6 allroad quattro
Rasmus Pettersen

Rasmus Kristian Pettersen (født 8. september 1877 i Trondheim, død 24. mai 1957 samme sted), var en norsk turner. Han representerte klubben Trondhjems Turnforening. 
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i lekene. 


== Eksterne lenker ==
(en) Rasmus Pettersen – Olympedia 
(en) Rasmus Pettersen – Sports-Reference (OL-resultater – arkivert) 
(en) Rasmus Pettersen – databaseOlympics.com (arkivert)
Eurominnemynter

Denne artikkelen dekker kun eurominnemynter i gull og sølv, altså samlemynter. Noen minnemynter i andre metaller er også med (titanium, niobium m.m.)  For minnemynter i vanlig sirkulasjon, se 2 euro minnemynt.
I eurosonen preges, som en arv etter tradisjonene til de tidligere valutaene, minnemynter i gull og sølv. I motsetning til de vanlige euromyntene er ikke disse utgavene gangbar mynt i hele eurosonen, kun i det landet den ble preget. For eksempel kan ikke en finsk €10 minnemynt benyttes i Nederland.  
Minnemyntene er da heller ikke tenkt som betalingsmiddel, dette fordi verdien av metallet som er brukt ofte overskrider den pålydende verdien på mynten. Unntaket er Tyskland, hvor en €10 minnemynt i sølv er tilgjengelig i bankene til pålydende verdi. Myntene er likevel som regel ikke funnet i sirkulasjon. 


== Oversikt ==
Dette er en oversikt over alle minnemynter preget av alle land i eurosonen.
Adolf Bjerkreim

Johan Adolf Bjerkreim (født 20. oktober 1887 i Tengesdal i Bjerkreim kommune, død	27. april 1963) var en norsk predikant og forfatter.
Han gikk på Framnes ungdomsskole i Norheimsund et år før han å reiste rundt som predikant for Kinamisjonsforbundet fra 1908 til 1916. Etter at Bjerkreim forlot Kinamisjonen som fast forkynner virket han for en stor del i foreninger knyttet til Det Vestlandske Indremisjonsforbund. I 1913/1914 hadde han også et opphold i USA.  I mange år bodde han i Egersund, men i 1917 flyttet han til Åkrahamn på Karmøy og giftet seg.. 
Samme år ble han også medutgiver av bladet Evangelisten i Kristiansand, da han erstattet Johannes Daasvand, som tidligere hadde vært en av utgiverne.Bjerkreim hadde etter hvert fått et navn som forfatter av kristne tekster. Allerede i 1908 skrev han teksten til sangen Tak meg, min Jesus, åleine med deg, en sang som fremdeles er mye brukt og har sin plass i Sangboken. 
I 1909 kom det første hefte av det som etter hvert skulle bli en rik produksjon av bøker. I de nærmere 40 år han var medutgiver av Evangelisten, skrev han til de aller fleste nummer av bladet, ofte i form av serier som siden ble gitt ut som bøker. Hans bøker er kommet ut i flere opplag.


== Bibliografi ==
(no) Publikasjoner av Adolf Bjerkreim i BIBSYS
Ordet om korset 1975
Efeserbrevet 1960


== Referanser ==
Echinorhinus

Echinorhinus er en gruppe haier.
Det er den eneste nålevende slekten i familien Echinorhinidae.  Begge arter er uvanlige og lite kjente haier. De finnes i kalde tempererte til tropiske hav over hele verden, ned til 900 meters dybde.
Begge artene har en kort snute, ingen gattfinne og to ryggfinner uten piggstråler. Begge artene er relativt store haier, med en lengde på henholdsvis 3,1 og 4 meter. De lever av mindre fisk, krabber og blekkspruter. De er ovovivipare.


== Eksterne lenker ==
(en) Echinorhinus – oversikt og omtale av artene i WORMS-databasen 
(en) Echinorhinus i Encyclopedia of Life 
(en) Echinorhinus i Global Biodiversity Information Facility 
(no) Echinorhinus hos Artsdatabanken 
(en) Echinorhinus hos Fossilworks 
(en) Echinorhinus hos ITIS 
(en) Echinorhinus hos NCBI 
(en) Kategori:Echinorhinus – bilder, video eller lyd på Wikimedia Commons 
Echinorhinus – detaljert informasjon på Wikispecies
Adam Heinrich von Steinau

Adam Heinrich Graf von Steinau (født 1653, død 1712) var en tysk greve, og en saksisk og polsk offiser og feltmarskalk. Han ble 27. august 1699 utnevnt til generalfeltmarskalk i Sachsen.
Han tjenestegjorde først for Bayern, og deltok senere som sjef for en brigade i krigen mot Det osmanske riket i Ungarn i årene 1685–1688, samt i krigen mot Frankrike hvor han under hertug Karl V av Lorraine ledet beleiringen av Mainz i 1689.
Senere gikk han i tjeneste hos Republikken Venezia og utmerket seg her i republikkens krig mot osmanene i 1695. Det følgende året gikk han inn i den tyske keiserlige hæren, som under ledelse av kurfyrsten av Sachsen, August den sterke, var i strid mot osmanene i Ungarn. Som saksisk og polsk feltmarskalk deltok han i den store nordiske krig og vant i juli 1700 med en hovedsakelig saksisk hær et slag ved Riga, men ble selv slått av Karl XII i slaget ved Düna 19. juli 1701, slaget ved Kliszów 19. juli 1702 og slaget ved Pułtusk 1. mai 1703.
Han vendte etter dette tilbake til venetiansk tjeneste, men tok etter kort tid avskjed. Han trakk seg tilbake til et herresete i Böhmen hvor han levde resten av livet.


== Referanser ==
Anorthosis Famagusta

Anorthosis Famagusta (gresk: Ανόρθωση Αμμοχώστου) er en kypriotisk fotball- og volleyballklubb. Klubben holdt opprinnelig til i byen Famagusta, men flyktet etter at Tyrkia invaderte den nordlige delen av Kypros i 1974, og er nå basert i Larnaka.
Anorthosis ble stiftet 30. januar 1911 og fotballaget rykket opp i øverste divisjon for første gang i 1933. Klubben ble seriemester første gang i 1950. Anorthosis og byrivalene Nea Salamis hadde begge GSE stadion som hjemmebane. Etter den tyrkiske invasjonen i 1974 flyktet begge klubbene til den sørlige delen av øya. Anorthosis spilte de neste årene på baner i flere byer, før de i 1986 bygde sin egen bane Antonis Papadopoulos stadion i Larnaka.
Under Mesterligaen 2008/2009 utmerket Anorthosis seg med å bli det første laget fra Kypros som nådde gruppespillet i Mesterligaen. Blant annet slo de ut det greske laget Olympiakos med 3-1 sammenlagt i 3. kvalifiserende runde. Denne prestasjonen inspirerte til Osloklubben Fremad Famagustas navnevalg, ettersom Oslo Fotballkrets krevde ett ekstra navn i tillegg til Fremad.


== Meritter ==


=== Fotball (menn) ===
Seriemesterskap: 13
1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008
Cupmesterskap: 11
1949, 1959, 1962, 1964, 1971, 1975, 1998, 2002, 2003, 2007, 2021
Supercupmesterskap: 7
1962, 1964, 1995, 1998, 1999, 2000, 2007


=== Volleyball (menn) ===
Seriemesterskap (i alt 17): 1973, 1975, 1977, 1978, 1982, 1986, 1987, 1988, 1989, 1993, 1994, 1995, 1996, 1997, 2005, 2007, 2008
Cupmesterskap (i alt 14): 1975, 1978, 1980, 1986, 1987, 1988, 1989, 1991, 1993, 1994, 1995, 1997, 1998, 2005
Supercupmesterskap (i alt 6): 1993, 1994, 1995, 1996, 2004, 2005


=== Volleyball (kvinner) ===
Seriemesterskap (i alt 3): 2002, 2004, 2005
Cupmesterskap (i alt 2): 2004,2008


=== Håndball (kvinner) ===
Seriemesterskap (i alt 3): 1999, 2000, 2001
Cupmesterskap (i alt 3): 1999, 2000, 2001
Supercupmesterskap (i alt 2): 1999, 2000


== Sesonger ==


== Referanser ==


== Kilder ==
Hardy Grüne: Enzyklopädie der europäischen Fußballvereine. AGON Sportverlag, Kassel, 2002. ISBN 3-89784-163-0


== Eksterne lenker ==
(en) Offisielt nettsted 
(en) Anorthosis Famagusta FC – kategori av bilder, video eller lyd på Commons 
Anorthosis Famagusta (fotballaget)
Anorthosis Famagusta (volleyballaget)
Skogsfjorden (Karlsøy)

Skogsfjorden er en fjord på nordsida av Ringvassøya i Karlsøy kommune i Troms. Den er 5 kilometer lang, fra innløpet mellom Tisneset og Trollvikneset, sørover til Sørkjosen i botn av fjorden. Fjorden ligger på sørsida av Skagøysundet, med Rebbenesøya på nordsida av sundet.Bygda Skogsfjord ligger på østsida av fjorden, og her ligger også gårdene Nygård, Solheim og Nyvoll. Like nord for Skogsfjorden ligger grenda Mikkelvik. 
Fv302 går langs østsida av fjorden. Fra Mikkelvik går ferge til Bromnes på Rebbenesøya på motsatt side av Skagøysundet, og også til Helgøya og Sør-Grunnfjord.


== Referanser ==
Skogsfjorden

Skogsfjorden kan vise til: 

Skogsfjorden (Karlsøy) – en fjord i Karlsøy kommune i Troms
Skogsfjorden (Mandal) – en fjord i Mandal kommune i Vest-Agder


== Se også ==
Skogfjorden
Party of National Unity (Kenya)

Party of National Unity er et politisk parti i Kenya, dannet ved samarbeid mellom en rekke partier, blant annet KANU, Narc-Kenya, Ford-Kenya, Ford-People, Democratic Party og Shirikisho. Partiets grunnleggelse ble offentliggjort av president Mwai Kibaki den 16. september 2007. Det stilte opp ved det vanlige valget den 27. desember 2007.
Rally Argentina 2008

Rally Argentina 2008, var den fjerde delkonkurransen i Rally-VM 2008 og det 28. Rally Argentina i rekken. Rallyet foregikk fra 28 til 30. mars 2008 i Córdobaprovinsen.


== Fartsprøver ==
Johan Edvard Lundström

Johan Edvard Lundström (født 1815, død 1888) var en svensk industrimann og oppfinner, også kjent som «den svenske fyrstikkindustriens far». Sammen med sin bror Carl Frans Lundström startet han i 1845 Jönköpings Tändsticksfabriks AB. Johan Edvard Lundström videreutviklet sikkerhetsfyrstikken som Gustaf Erik Pasch hadde patentert i 1844. Brødrene Lundström utviklet fabrikken til en verdensledende posisjon innen produksjon av fyrstikker, i 1858 produserte fabbrikken over 12 millioner esker sikkerhetsfyrstikker.


== Referanser ==


== Eksterne lenker ==
Fyrstikkmuseet  i Jönköping (svensk)
Artikkel om fyrstikkens utvikling (svensk)
Indre Andamsfjorden

Indre Andamsfjorden er en fjord i Karlsøy kommune i Troms. Den er 5,5 kilometer lang, og ligger mellom Rebbenesøya i øst og øya Andammen i vest. Fjorden har innløp fra Grøtøysundet i nord, mellom Andamsneset og Nesholman. Den går deretter sørover til Kobbenasen, hvor den munner ut i Ytre Andamsfjorden. Det er ingen bosetninger ved fjorden.


== Referanser ==
FK BATE Borisov

Futbolny Klub BATE Barysaw (hviterussisk: Футбольны клуб БАТЭ Барысаў.), eller Futbolnyj Klub BATE Borisov (russisk: футбольный клуб БАТЭ Борисов) er en hviterussisk fotballklubb fra byen Barysaw. Klubbens hjemmebane er Haradskoj stadion («Bystadion») i Borisov. BATE står for «Borisov Automobil-, Traktor- og Elektronikkfabrikk».
Klubben ble stiftet i 1973 som Berezina Borisov. Klubben nådde aldri øverste divisjon i Sovjetunionen, men vant likevel flere mesterskap i den hviterussiske sovjetrepublikken. I 1993 skiftet klubben navn til Formalgaut Borisov, og i 1996 til BATE Borisov. Klubben rykket opp i øverste divisjon i Hviterussland foran 1998-sesongen, og ble seriemestre første gang i 1999.
I 2008 ble BATE Borisov det første hviterussiske laget som kvalifiserte seg for gruppespillet i Mesterligaen. Klubben har senere vært et fast innslag i mesterligaen og europaligaen, med tre 16.-delsfinaler i Europaligaen som beste resultat, og seire i enkeltkamper over blant annet Villarreal (2007), Anderlecht (2008), Everton (2009), Bayern München (2012), Lille OSC (2012), Athletic Bilbao (2014), Roma (2015) og Arsenal (2019).


== Meritter ==
Seriemesterskap i Hviterussland (15): 1999, 2002, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018
Cupmesterskap i Hviterussland    (5): 2005-06, 2009-10, 2014-15, 2019-20, 2020-21
Supercup i Hviterussland         (7): 2010, 2011, 2013, 2014, 2015, 2016, 2017
Seriemesterskap i Den hviterussiske sovjetrepublikk (3): 1974, 1976, 1979


== Divisjonsutvikling ==


== Referanser ==


== Litteratur ==
Hardy Grüne: Enzyklopädie der europäischen Fußballvereine. AGON Sportverlag, Kassel, 2002. ISBN 3-89784-163-0


== Eksterne lenker ==
(en) Offisielt nettsted 
(en) FC BATE – kategori av bilder, video eller lyd på Commons
Grunnfjorden

Grunnfjorden er navnet på flere norske fjorder:

Grunnfjorden (Hasvik) – en fjord i Hasvik kommune i Troms og Finnmark.
Grunnfjorden (Skjervøy) – en fjord på Arnøya i Skjervøy kommune i Troms og Finnmark.
Grunnfjorden (Vannsundet) – en fjord på nordøstsiden av Ringvassøya i Karlsøy kommune i Troms.
Grunnfjorden (Skagøysundet) – en fjord på nordvestsiden av Ringvassøya i Karlsøy kommune i Troms og Finnmark.
Grunnfjorden (Senja) – en fjord i Senja kommune i Troms og Finnmark.
Grunnfjorden (Øksnes) – en fjord i Øksnes kommune i Nordland.
Grunnfjorden (Hadsel) – en fjord i Hadsel kommune i Nordland.
Grunnfjorden (Tysfjord) – en fjord i Tysfjord kommune i Nordland.
Ametrin

Ametrin er et sammensatt ord fra navnet på de to kvartstypene ametyst og citrin. Betegnelsen for en to-farge blanding av ametyst (lilla kvarts) og citrin (gul kvarts). Stenen kan også kalles Amecitrin.
Fargeskillet skyldes temperaturforskjeller over tid mens kvartsen størknet og krystalliserte seg i magmalaget. Det mest populære kuttet er en rektangulær, fasettslipt stein som er nær 50 prosent ametyst og 50 prosent citrin. Fargene på naturlig ametrin urenhetet i jernet i kvartsen.  Noen lilla-gyldne ametrinsteiner er produsert i laboratorium ved å varmebehandle naturlig ametyst. Det finnes også syntetisk ametrin i markedet.
Et russisk laboratorium har etterlignet prosessen ved å bruke både varme og bestråling.


== Forekomster ==
Paraguay, Bolivia, Brasil og Andesfjellene


== Farge ==
Fargene er vanligvis intense og sterke. Kunstig framstilte ametriner kan vise andre fargekombinasjoner.


== Myter ==
De to verdener av ametyst og citrin i denne steinen er samlet, og den har derfor en spesiell innvirkning på vår svake sjel. Ametrin gir oss en høy grad av indre harmoni og balanse. Effekten av helbredelse er ikke dokumentert.


== Eksterne lenker ==
(en) Ametrine – kategori av bilder, video eller lyd på Commons 
International Mineralogical Association
Liste over godkjente mineraler IMA. pdf.format Arkivert 19. juli 2008 hos Wayback Machine.
Grunnfjorden (Hasvik)

Grunnfjorden er en fjord på Sørøya i Hasvik kommune i Finnmark. Fjorden har innløp mellom Kipparfjordneset i vest og Grunnfjordneset i øst og strekker seg 1,5 kilometer nordover til Grunnfjordvatnet i botn av fjorden.Den er en terskelfjord og er bare 7 meter dyp ved munningen. På det dypeste litt lenger inn er den 22 meter. Gården Grunnfjord ligger på østsiden av fjorden. 


== Referanser ==
Birger Stuevold Lassen

Birger Stuevold Lassen (født 19. august 1927 i Molde, død 15. desember 2011 i Oslo) var en norsk jurist og professor emeritus ved Universitetet i Oslo. Han har også sittet som konstituert dommer i Høyesterett.


== Biografi ==
Lassen vokste opp i Molde, der hans far, Odd Lassen, var advokat. Han tok examen artium i 1946, deretter befalsskolen før han begynte å studere jus. Han ble cand.jur. i 1954. Deretter var han dommerfullmektig i Stavanger før han ble universitetsstipendiat i 1957, universitetslektor i 1961 og dosent i 1971. Han ble professor i 1990.
Han var i en periode styreleder for Gyldendal Norsk Forlag.
Lassen var særlig kjent for sitt arbeid med immaterialrett og herunder særlig kjennetegnsrett/varemerkerett, opphavsrett og designrett. Lassen skrev en rekke bøker (blant annet sammen med Are Stenvik og Ole-Andreas Rognstad) som stadig brukes som standardlitteratur både på universitetet og i næringslivet.


== Eksterne lenker ==
Om Birger Stuevold Lassen i Norsk biografisk leksikon
(no) Publikasjoner av Birger Stuevold Lassen i BIBSYS
(no) Publikasjoner av Birger Stuevold Lassen i forskningsdokumentasjonssystemet CRIStin
Slaget ved Stäket

Slaget ved Stäket var et mindre slag under den store nordiske krig. Slaget kom som et ledd i de russiske herjingene langs den svenske Østersjøkysten, da de ville tvinge Sverige til å gå med på fredsforhandlinger, noe de lyktes med til slutt.
For å unngå festningen ved Vaxholm ønsket den russiske kommandanten å prøve å nå Stockholm gjennom «bakdøra», det vil si gjennom det trange Baggensstäket ved Saltsjöbaden i Stockholms skjærgård. 
Svenskene hadde oppdaget russernes interesse for dette sundet, og senket båter fylt med stein på de grunneste og trangeste delene av sundet for å gjøre dette enda vanskeligere å passere. En liten redutt med tre kanoner og 400 mann var utplassert for å forsvare sundet, med fire galeier som forsterkning i nærheten
Om morgenen 13. augustjul./ 24. august 1719greg. ble de russiske galeiene observert ved innseilingen til Baggensstäket og svenskene var avhengige av å stoppe dem der. Dette ledet til et slag som ble ført både til sjøs og til lands. Det 800-manns store Södermanlandsregimentet ble sendt på en 19 km marsj for å komme de svenske styrkene til unnsetning. Russerne landsatte sine styrker på begge sider av sundet. Ankomsten av Södermanlandsregimentet gjorde at styrkeforholdet tippet i svensk favør, og etter to timer med noe forvirrede kamper i skogen på øyene omkring, trakk de russiske styrkene seg tilbake til sine fartøyer. 
På grunn av vanskelige vindforhold, ble den russiske flåten liggende i fjorden utenfor til dagen etter, men reiste videre fra området før en britisk styrke ankom fra Karlskrona.
Begge sider hevdet at de vant slaget, uansett så førte det til at de russiske styrkene trakk seg tilbake slik at de ikke lenger truet Stockholm. På den annen side var den russiske styrken alt for liten til å kunne gjennomføre noen invasjon av Stockholm, og angrepet kan nok sees som en del av den russiske taktikken for å få svenskene til forhandlingsbordet.
Kisii (folk)

Kisii, også kjent som gusii, er et samfunn i Kisii-distriktet i Nyanza-provinsen, vestlige Kenya. Byen Kisii, lokalt kjent som Bosongo, er hjembyen til kisii-folket. Navnet Bosongo kommer muligens av Abasongo (som betyr de hvite), som bodde i byen i kolonitiden.
Man antar at kisiifolket, i likhet med andre bantu-snakkende grupper, kommer fra Kongo (i dag kjent som Den demokratiske republikken Kongo. Man tror at de migrerte på grunn av overbefolkning, lite mat, interne konflikter og begrensede muligheter for jordbruk. Da disse gruppene migrerte fra Kongo, ble de splittet i ulike grupper, hvor kisii-folket endte opp i dagens Nyanza-provins i nærheten av Victoriasjøen.
Kisii-folket snakker språket kisii, som tilhører språkfamilien bantuspråk. 


== Eksterne lenker ==
Gusii-folket
Kisii-engelsk engelsk-kisii ordbok
Pablo Daniel Osvaldo

Pablo Daniel Osvaldo (født 12. januar 1986 i Buenos Aires) er en italiensk-argentinsk spiss som spiller i FC Internazionale Milano på utlån fra Southampton FC.


== Spillerkarriere ==
Osvaldo innehar både italiensk og argentinsk statsborgerskap, men valgte å representere Italia på landslagsnivå etter at Pierluigi Casiraghi tok ham ut på det italienske U21-landslaget i november 2007.
Som den tidligere argentinske Fiorentina-legenden Gabriel Batistuta spilte Osvaldo med nummer ni på ryggen i Fiorentina. Han har også kopiert Batistutas målfeiring: Å simulere å skyte med et maskingevær. Etter overgangen til Bologna fikk han utdelt drakt nummer 99.
Osvaldo har rukket å score flere viktige mål i sin karriere.  Han scoret målet mot Chiles u21-landslag i Toulon-turneringen i 2008, han scoret også målet som sikret Fiorentina Mesterligaen-spill sesongen 2007/2008 etter et spektakulært brassespark i siste spillerunde mot Torino.  I tillegg var han mannen som på bortebane gav Fiorentina seieren mot rivalene i Juventus etter et mål på overtid i sesongen 2007/2008.


== Referanser ==


== Eksterne lenker ==
(en) Pablo Daniel Osvaldo – FIFA 
(en) Pablo Daniel Osvaldo – UEFA 
(fr) Pablo Daniel Osvaldo – LÉquipe 
(en) Pablo Daniel Osvaldo – Transfermarkt 
(en) Pablo Daniel Osvaldo – national-football-teams.com 
(en) Pablo Daniel Osvaldo – WorldFootball.net 
(en) Pablo Daniel Osvaldo – Soccerbase.com 
(en) Pablo Daniel Osvaldo – FootballDatabase.eu 
(en) Pablo Daniel Osvaldo – Soccerway 
(en) Pablo Daniel Osvaldo – EU-Football.info
Raymond Suvigny

Raymond Suvigny (født 21. januar 1903, død 26. oktober 1945) var en fransk vektløfter som deltok de olympiske leker 1932 i Los Angeles.
Suvigny ble olympisk mester i vektløfting under OL 1932 i Los Angeles. Han vant den letteste klassen, fjærvekt opp til 60,0 kg. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Suvigny løftet sammenlagt 287,5 kilo, 5,0 kilo mer enn sølvvinneren.


== OL-medaljer ==
1932  Los Angeles -  Gull i vektløfting, fjærvekt  Frankrike


== Referanser ==


== Eksterne lenker ==
(en) Raymond Suvigny – Olympedia 
(en) Raymond Suvigny – Sports-Reference (OL-resultater – arkivert)
René Duverger

René Duverger (født 30. januar 1911 død 16. august 1983) var en fransk vektløfter som deltok de olympiske leker 1932 i Los Angeles.
Duverger ble olympisk mester i vektløfting under OL 1932 i Los Angeles. Han vant den nest letteste klassen, fjærvekt opp til 67,5 kg. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Suvigny løftet sammenlagt 325,0 kilo, 17,5 kilo mer enn sølvvinneren.


== OL-medaljer ==
1932  Los Angeles -  Gull i vektløfting, fjærvekt  Frankrike


== Referanser ==


== Eksterne lenker ==
(en) René Duverger – Olympics.com 
(en) René Duverger – Olympic.org 
(en) René Duverger – Olympedia 
(en) René Duverger – Sports-Reference (OL-resultater – arkivert)
Rudolf Ismayr

Rudolf Ismayr (født 14. oktober 1908 i Landshut, død 11. mai 1998 i Marquartstein) var en tysk vektløfter som deltok de olympiske leker 1932 i Los Angeles og 1936 i Berlin.
Ismayr ble olympisk mester i vektløfting under OL 1932 i Los Angeles. Han vant den tredje letteste klassen, mellomvekt opp til 75,0 kg. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Suvigny løftet sammenlagt 345,0 kilo, 5,0 kilo mer enn sølvvinneren italienske Carlo Galimberti. Fire år senere, under OL 1936 i Berlin kom han på andreplass i mellomvekt bak Khadr Sayed El Touni fra Egypt.
Ismayr avla den olympiske ed for utøverne under Sommer-OL 1936 i Berlin.  


== OL-medaljer ==
1932  Los Angeles -  Gull i vektløfting, mellomvekt  Tyskland
1936  Berlin -  Sølv i vektløfting, mellomvekt  Tyskland


== Referanser ==


== Eksterne lenker ==
(de) Rudolf Ismayr – Munzinger Sportsarchiv 
(en) Rudolf Ismayr – Olympics.com 
(en) Rudolf Ismayr – Olympic.org 
(en) Rudolf Ismayr – Olympedia 
(en) Rudolf Ismayr – Sports-Reference (OL-resultater – arkivert)
Daniele Zoratto

Daniele Zoratto (født 15. november 1961 i Esch-sur-Alzette, Luxembourg) er en italiensk fotballtrener og tidligere fotballspiller.
Zoratto spilte på et godt Parma-lag i begynnelsen av 1990-tallet.  Han vant blant annet den europeiske supercupen og cupvinnercupen som spiller for Parma.  Zoratto fikk en landskamp for Italia, mot Sveits.
Etter å ha jobbet noen år som ungdomstrener i Parma overtok han hovedansvaret for Modena F.C i 2006. I februar 2007 ble han sparket til fordel for Bortolo Mutti. I 2008 ble han på ny ansatt som trener i Modena etter at Mutti også ble sparket på grunn av manglende resultater.


== Karriereoversikt ==


== Referanser ==


== Eksterne lenker ==
(en) Daniele Zoratto – UEFA 
(en) Daniele Zoratto – Transfermarkt 
(en) Daniele Zoratto – Transfermarkt (manager) 
(en) Daniele Zoratto – EU-Football.info 
(en) Daniele Zoratto – FBref 
FIGC statistikk A-landslag